google/wiki40b huggingface dataset:
पुष्कर झील

भूगोल

पुष्कर झील जो कि राजस्थान के अजमेर ज़िले के पुष्कर कस्बे में स्थित है पवित्र झील है , यह अरावली पर्वतमाला की श्रेणी में आती है जो (नाग पर्वत) के नाम से जानी जाती है।
वी8 इंजन

उपयोग

एक वी8 क्रैंकशाफ़्ट से एक कोन पर जुडी व्यवस्था अधिकतर बडे मोटर इंजनों में अपनाई जाती है। यह इंजन 3.0 लिटर की क्षमता से अधिक होते है और कुछ गाडियों में 8.0 लिटर तक पहुंच जाते हैं। इंडस्ट्र्यों व सैन्य गाडियों में इसकी क्षमता कईं अधिक हो सकती है।
यह अधिकतर मसल कार्स, स्पोर्ट्स कार, लक्शरी कार, एसयुवी व पिक अप ट्रक्स में लगे होते है।
हिंदी परिषद, नीदरलैंड्स

हिंदी परिषद, नीदरलैंड्स (HPN) नीदरलैण्ड में हिन्दी के प्रयोग को बढ़ावा देने के उद्देश्य से स्थापित एक संस्था है। इसकी स्थापना १९ सितम्बर सन् १९८३ में की गयी थी।
प्रावस्था

प्रावस्था और अवस्था में अन्तर

कभी-कभी 'पदार्थ की अवस्था' (state of matter) को भी 'पदार्थ की प्रावस्था' (phase) के समानार्थी की तरह प्रयोग कर दिया जाता है। दोनों में बहुत कुछ समानता है किन्तु दोनों एक नहीं हैं। 'प्रावस्था', 'अवस्था' की अपेक्षा अधिक व्यापक (general) कांसेप्ट है।
एक उदाहरण से यह बात स्पष्ट हो जायेगी - किसी बर्तन में दो द्रव भरे हैं जो परस्पर अमिश्र हैं (जैसे पानी और तेल)। वर्तन में रखा पदार्थ 'द्रव' अवस्था वाला है ; किन्तु उसमें दो प्रावस्थाएं हैं क्योंकि पानी का घनत्व एवं अन्य गुण तेल से भिन्न हैं।
सूचना प्रौद्योगिकी की व्याख्या

भाषा, अभिव्यक्ति का सशक्त माध्यम है। भाषा मानव जीवन का अभिन्न अंग है। संप्रेषण के द्वारा ही मनुष्य सूचनाओं का आदान प्रदान एवं उसे संग्रहित करता है। सामाजिक, आर्थिक, धार्मिक अथवा राजनीतिक कारणों से विभिन्न मानवी समूहों का आपस में संपर्क बन जाता है। गत शताब्दी में सूचना और संपर्क के क्षेत्र में अद्भुत प्रगति हुई है। इलेक्ट्राॅनिक माध्यम के फलस्वरूप विश्व का अधिकांश भाग जुड गया है। सूचना प्रौद्योगिकी क्रांती ने ज्ञान के द्वार खोल दिये है। बुद्धि एवं भाषा के मिलाप से सूचना प्रौद्योगिकी के सहारे आर्थिक संपन्नता की ओर भारत अग्रसर हो रहा है। इलेक्ट्राॅनिक वाणिज्य के रूप में ई-कॉमर्स, इंटरनेट द्वारा डाक भेजना, ई-मेल द्वारा संभव हुआ है। ऑनलाईन सरकारी कामकाज विषयक ई-प्रशासन, ई-बैंकिंग द्वारा बैंक व्यवहार ऑनलाईन, शिक्षा सामग्री के लिए ई-एज्यूकेशन आदि माध्यम से सूचना प्रौद्योगिकी का विकास हो रहा है। सूचना प्रौद्योगिकी के बहु आयामी उपयोग के कारण विकास के नये द्वार खुल रहे हैं। भारत में सूचना प्रौद्योगिकी का क्षेत्र तेजी से विकसित हो रहा है। इस क्षेत्र में विभिन्न प्रयोगों का अनुसंधान करके विकास की गति को बढाया गया है। सूचना प्रौद्योगिकी में सूचना, आँकडे (डेटा) तथा ज्ञान का आदान प्रदान मनुष्य जीवन के हर क्षेत्र में फ़ैल गया है। हमारी आर्थिक, राजनीतिक, सामाजिक, सांस्कृतिक, शैक्षणिक, व्यावसायिक तथ अन्य बहुत से क्षेत्रों में सूचना प्रौद्योगिकी का विकास दिखाई पड़ता है। इलेक्ट्रानिक तथा डिजीटल उपकरणों की सहायता से इस क्षेत्र में निरंतर प्रयोग हो रहे हैं। आर्थिक उदारतावाद के इस दौर के वैश्विक ग्राम (ग्लोबल विलेज) की संकल्पना संचार प्रौद्योगिकी के कारण सफ़ल हुई है। इस नये युग में ई-कॉमर्स, ई-मेडीसिन, ई-एज्यूकेशन, ई-गवर्नंस, ई-बैंकिंग, ई-शॉपिंग आदि इलेक्ट्राॅनिक माध्यमों का विकास हो रहा है। सूचना प्रौद्योगिकी आज शक्ति एवं विकास का प्रतीक बनी है। कंप्यूटर युग के संचार साधनों में सूचना प्रौद्योगिकी के आगमन से हम सूचना समाज में प्रवेश कर रहे हैं। विज्ञान एवं प्रौद्योगिकी के इस अधिकतम देन के ज्ञान एवं इनका सार्थक उपयोग करते हुए, उनसे लाभान्वित होने की सभी को आवश्यकता है etc.
१८४० ईसा पूर्व

१८४० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२८ मई

प्रमुख घटनाएँ

1414 को खिज्र खां ने दिल्ली की गद्दी पर कब्जा कर के सैय्यद वंश की नींव रखी।
1674 को जर्मनी की संसद ने फ्रांस के खिलाफ युद्ध की घोषणा की।
1883 को हिंदुत्ववादी नेता और कवि विनायक दामोदर सावरकर का जन्म हुआ।
1908 को जासूसी उपन्यास जेम्स बॉन्ड के लेखक इयान फ्लेमिंग का जन्म आज ही के दिन हुआ।
1940 को द्वितीय विश्वयुद्ध के दौरान बेल्जियम ने जर्मनी से हार मानी।
1952 को यूनान में महिलाओं को वोट देने का अधिकार मिला।
1959 को अमेरिका ने दो बंदरों को अंतरिक्ष में सफलतापूर्वक भेजा।
1961 को मानवाधिकार संगठन एमनेस्टी इंटरनेशनल की स्थापना हुई।
1963 को बंगाल की खाड़ी में आये चक्रवाती तूफान से करीब 22 हजार लोगों की मौत हुई।
1967 को 65 साल के ब्रितानी नाविक सर फ्रांसिस चिटचेस्टर अकेले नाव में दुनिया का चक्कर लगा कर घर पहुंचे।
1971 को सोवियत रूस ने मंगल ग्रह पर उतरने वाले पहले अंतरिक्ष यान मार्स-3 का प्रक्षेपण किया।
1996 को रूस चेचेन्या को अधिकतम स्वायत्तता देने पर सहमत हुआ।
1998 को पाकिस्तान ने पहला परमाणु परिक्षण किया।
2002 को नेपाल में फिर आपातकाल लगा।
2008 को नेपाल में 240 सालों से चली आ रही राजशाही का अंत हुआ।
2018 को फिल्‍म अभिनेता अक्षय कुमार ने नई दिल्‍ली में दो गड्ढों पर आधारित ट्विन पिट टॉयलेट टेक्‍नालाजी को लोकप्रिय बनाने के अभियान का शुभारम्‍भ किया।
ओशो टाइम्स

ओशो टाइम्स हिन्दी की एक पत्रिका है।यह एक नई तरह की कॉफी टेबल के लिये नोटबुक साइज़ की प्यारी सी पत्रिका है, जो ओशो से परिचय कराती हैं और यह भी बताती है कि आज के संदर्भ में "ओशो" का उनके लिये क्या महत्व है। आकर्षक डिज़ाइनों और भरपूर चित्रों से सुसज्जित यह 150- पृष्ठ की पत्रिका कम दाम की है लेकिन इसके साथ एक उपयुक्त उपहार प्रदान किए जाते हैं, जिसमें ओशो से परिचय तथा मैडिटेशन रिज़ॉर्ट और ध्यान की सक्रिय विधियों के बारे में जानकारी दी गयी होती है। इसके अतिरिक्त आप जान पाएंगे ओशो डॉट कॉम वैबसाइट, नवीनतम वीडियो, ऑडियो, प्रकाशित पुस्तकें, ओशो आर्ट, ओशो योग और ज़ेन टैरो के बारे में। साथ ही इसमें ऐसे आलेख भी प्रकाशित होते हैं, जो ध्यान के बुनियागी फायदे, श्रवण की कला बोध को जगाने में एक अभ्यास के रूप में कैसे सहयोगी हो, बिज़नैस मैनेजमैंट के अनूठे क्षेत्र में सजग प्रयोग और इन सबसे बढ़कर, ओशो - देशना किस प्रकार हमें सहज व लयबद्ध जीवन जीने का विकल्प देती है पर प्रकाश डालते हैं। इस पत्रिका की संपादक अमृत साधना हैं।
मुबारकां

साउंडट्रैक

फिल्म का संगीत अमाल मलिक, गौरोव रोशिन, ऋषि रिच ने तैयार किया है और जबकि गीत कुमार द्वारा लिखे गए हैं। इसका पहला गाना "मुबारकां (टाइटल ट्रैक)" 22 जून 2017 को रिलीज़ किया गया था। दूसरा एकल शीर्षक "हवा हवा" जिसे मिका सिंह और [[प्रकृति कक्कड़] द्वारा गाया गया है, 29 अगस्त 2017 को रिलीज़ किया गया था। 6 जुलाई 2017 को टी-सीरीज़ द्वारा साउंडट्रैक का अनावरण किया गया जिसमें 6 गाने शामिल हैं।

क्रिटिकल रिसेप्शन

हिंदुस्तान टाइम्स के रोहित वत्स ने इसे 3/5 रेट किया और महसूस किया कि मुख्य अभिनेता, अर्जुन कपूर, अनिल कपूर द्वारा अभिनीत थे: "यह सिर्फ इतना है कि अनिल कपूर इसमें एक प्राध्यापक हैं और उनसे (अर्जुन) से सारी लाइमलाइट चुरा लेते हैं.....आप कभी-कभार हँसते होंगे, लेकिन शायद अपने चेहरे पर एक बड़ी मुस्कान के साथ थिएटर नहीं छोड़ रहे होंगे।"
टाइम्स ऑफ इंडिया की मीना लायर ने फिल्म को 3/5 रेट किया और निष्कर्ष निकाला: "“अनिल पूरे फिल्म में अपने आधे ब्रिटिश-आधे पंजाबी अभिनय के साथ दृश्य-चोरी करने वाले हैं। अर्जुन की डबल-एक्ट कुछ मुस्कुराहट के लिए अनुमति देता है और और लड़कियों, इलियाना, अथिया और नेहा आंख पर आसान है, हालांकि वे सिर्फ सजावटी सेट-पीस हैं।"
मसाला! की मंजू रमनन ने फिल्म को 3.5/5 दिया, और कहा, "अनीस बज्मी की फिल्म में लाउड किरदार, चमकीले सेट, गाने और नृत्य और थिरकने वाले हास्य हावी हैं। लेकिन उदाहरण आपको मुस्कुराते हैं।"
कोईमोई की अहाना भट्टाचार्य ने फिल्म को 3/5 देते हुए कहा, "कहानी मजेदार है और फिल्म में कुछ वास्तव में प्रफुल्लित करने वाले संवाद हैं। हालांकि, सरदार के चुटकुले थोड़े घिसा-पिटा हैं और बॉलीवुड को इस पर काबू पाने की जरूरत है। जिस तरह से फिल्म में भ्रम पैदा होता है वह मुझे पसंद था लेकिन यह चरमोत्कर्ष की ओर खींचता है। ऐसे क्षण हैं जब आपको लगेगा कि यह पितृसत्तात्मक, नस्लवादी और प्रतिगामी है। साथ ही, क्लाइमेक्स थोड़ा प्रेडिक्टेबल है।"
वाणिज्य एवं उद्योग निदेशालय

वाणिज्य एवं उद्योग निदेशालय की प्रमुख जिम्मेदारी देश में औद्योगिक विकास और इसके लिए जरूरी बुनियादी सुविधाएं उपलब्ध कराना तथा उद्योगों में पूंजी निवेश को प्रोत्साहित करना है। इसके लिए निदेशालय सुविधाओं के साथ ही साथ सब्सिडी व अन्य सुविधाएं भी उपलब्ध कराता है। उद्योगों को व्यवसायी, बिजली, भूमि और पानी के साथ ही राजकोषीय प्रोत्साहन उपलब्ध कराना भी निदेशालय की ही जिम्मेदारी है।
नारायण प्रसाद शुक्‍ल

सार्वजनिक एवं राजनैतिक जीवन

होल्‍कर कॉलेज इन्‍दौर में अध्‍ययन तथा छात्र आंदोलन का नेतृत्‍व किया. यू.पी. आई. संवाद समिति में सम्‍पादन कार्य किया. 15 वर्षों तक प्रमुख समाचार पत्रों की संवाद समिति में कार्यरत रहे. इन्‍दौर कॉरपोरेशन में 12 वर्षों तक सदस्‍य, डिप्‍टी मेयर तथा 2 वर्षों तक मेयर रहे. अखिल भारतीय मेयर्स कौन्सिल की 7 सदस्‍यीय कार्यकारिणी के निर्वाचित सदस्‍य रहे. खेलकूद संस्‍थाओं के पदाधिकारी रहे. सन् 1972 के आम चुनाव में इन्‍दौर-4 निर्वाचन क्षेत्र से प्रथम बार विधान सभा के सदस्‍य निर्वाचित हुए तथा दिनांक 28 जुलाई, 1972 को मध्‍यप्रदेश विधान सभा के उपाध्‍यक्ष निर्वाचित हुये तथा दिनांक 07.01.1976 तक इस पद को सुशोभित करते रहे. इसके पश्‍चात् दिनांक 08.01.76 से 30.4.77 तक श्री श्‍यामाचरण शुक्‍ल के मंत्री-मंडल में राज्‍यमंत्री रहे।
प्राकृतिक संख्या

गणित में 1,2,3,... इत्यादि संख्याओं को प्राकृतिक संख्याएँ (अंग्रेज़ी: natural numbers) कहते हैं। ये संख्याएँ वस्तुओं को गिनने ("मेज पर 5 किताबें हैं") अथवा क्रम में रखने ("मैंने स्पर्धा में 6वाँ स्थान पाया") के लिए प्रयुक्त होती हैं।
प्राकृतिक संख्याओं के जो गुणस्वभाव भाज्यता से  संबंधित हैं।
उनका अध्ययन संख्या सिद्धांत में होता हैं। उदाहरण: अभाज्य संख्याओं का बंटन। विभाजन प्रगणना इत्यादि गणना तथा क्रमीकरण संबंधी समस्याओं का अध्ययन क्रमचय-संचय में किया जाता है।
कुछ लेखक शून्य को भी प्राकृतिक संख्याओं के समुच्चय में गिनते हैं, लेकिन अधिकतर लेखक केवल 1, 2, 3, ... इत्यादि धन संख्याओं को प्राकृतिक संख्याएँ बताते हैं।
लैमार्कवाद

लैमार्कवाद, फ्रांस के जीववैज्ञानिक लैमार्क द्वारा प्रतिपादित विकासका सिद्धान्त (विकासवाद) था जो किसी समय बहुत मान्य हुआ था किन्तु बाद में इसे अस्वीकार कर दिया गया। संक्षेप में लामार्क का विकासवाद (या, लैमार्कवाद) यह है - वातावरण के परिवर्तन के कारण जीव की उत्पत्ति, अंगों का व्यवहार या अव्यवहार, जीवनकाल में अर्जित गुणों का जीवों द्वारा अपनी संतति में पारेषण। इस मत और डार्विन के मत में यह अंतर है कि इस मत में डारविन के प्राकृतिक वरण के सिद्धांत का अभाव है।
मटोच्किन जलडमरूमध्य

मटोच्किन जलडमरूमध्य या मटोच्किन शार (रूसी: Шар Маточкин), नोवाया ज़ेमल्या के सेवेर्नी और यूझनी द्वीपों के बीच स्थित एक जलडमरूमध्य या जलसंयोजी है जिसका क्षेत्रफल लगभग 323 वर्गकिमी है। यह बेरिंट सागर को कारा सागर से जोड़ता है। इसकी लंबाई लगभग 100 किलोमीटर (62 मील) है और इसके संकीर्णतम भाग में इसकी चौड़ाई लगभग 600 मीटर है। वर्ष के अधिकांश समय यह बर्फ से ढका रहता है। इसके किनारों पर मछली पकड़ने की बस्तियां हैं।
यही वो स्थल है, जहां पर 1963 से लेकर 1990 तक, रूस ने 39 भूमिगत परमाणु परीक्षण, सुरंगों और कूपकों की एक विशाल सरणी में किये गये थे। 2000 के बाद से, रूस ने इस परीक्षण स्थल को पुन: सक्रिय करने के लिए इन पुरानी सुरंगों के विस्तार के लिए निर्माण कार्य शुरू किया है और कई नये परीक्षण किये हैं।
बाराजास हवाई अड्डा

यह एक प्रमुख हवाई अड्डा हैं |
योगशिखोपनिषत्‌

योगशिखा उपनिषत् एक लघु उपनिषद है। चार वेदों के २४ उपनिषदों में से यह एक है।
ओरिएंटल कालेज (लाहौर)

पंजाब यूनिवर्सिटी ओरिएंटल कालेज (پنجاب یونیورسٹی اورینٹل کالج) जिसे आम तौर पर सिर्फ़ ओरिएंटल कालेज ही कहते हैं लाहौर में स्थित एक प्रसिद्ध उच्च-स्तरीय अध्ययन की संस्था है। इसकी शुरुआत १८७६ में आदि ब्राह्मो समाज के प्रचरत पंडित नवीन चन्द्र राय ने की थी और वही इसके प्रिंसिपल भी रहे। लाहौर में यह गोवरमेंट कालेज के पास स्थित है।
करन अर्जुन

संक्षेप

गरीब दुर्गा (राखी) अपने दो बेटे, करन (सलमान खान) और अर्जुन (शाहरुख खान) के साथ गाँव में रहती है। दोनों के पिता गाँव के ठाकुर के बेटे के पुत्र हैं। उनके पिता के रिश्तेदार दुर्जन सिंह (अमरीश पुरी) ने उनके पिता को मार दिया। जब उनके दादा गुजर जाते हैं, तो दुर्जन सिंह पैतृक संपत्ति में उन्हें हिस्सा लेने से रोकने के लिये अपने सालों नहार (अर्जुन) और शमशेर (जैक गॉड) से करन और अर्जुन को भी मरवा देता है। दुर्गा को सदमा लगता है और वो काली माँ से अपने बेटों को वापिस लाने के लिये कहती है।
करन और अर्जुन तभी दोबारा पुनर्जन्म लेते हैं। अर्जुन का विजय के रूप में पुनर्जन्म होता है। वह अमीर लड़की सोनिया (काजोल) से प्यार करने लगता है। उसके पिता सक्सेना (रंजीत) दुर्जन सिंह के साथ गैर-कानूनी कार्य में लिप्त हैं और साथ ही उसकी शादी उसके बेटे सूरज (आशिफ शेख) से तय है। जबकि करन का पुनर्जन्म अजय के रूप में होता है जो सक्सेना के लिये काम करना शुरू कर देता है। करन और अर्जुन को अभी भी पिछले जन्मों में उनकी मौत के बारे में दुःस्वप्न आते है। सोनिया और सूरज की सगाई की पार्टी में विजय आता है और सूरज पर हमला करता है। अजय को विजय को मारने के लिए भेजा जाता है और दोनों में लड़ाई शुरू हो जाती है।
सक्सेना विजय को गोली मारने की कोशिश करता है, लेकिन अजय ने अर्जुन भाग चिल्लाते हुए उसे रोक दिया। यह ऐसा कुछ है जिसे अजय ने अपने पिछले जन्म में विजय से कहा था। अजय को जेल भेजा जाता है जबकि विजय बच निकलता है। सूरज से शादी करने के लिए सोनिया को जबरन दुर्जन के घर ले जाया जाता है। विजय अपने दोस्त (जॉनी लीवर) के साथ उसे बचाने जाता है। वहाँ सब उसे अर्जुन कहकर बुलाते हैं। वह दुर्गा से मिलता है और उसे अपनी पहली जिंदगी का सब याद आ जाता है। वो अजय को बचाता है और उसे सब बताता है लेकिन वो उस कहानी को मानने से इंकार कर देता है। लेकिन जब दुर्जन के साले फिर दुर्गा पर हमला करते हैं उसे भी सब याद आ जाता है। आखिर में अजय और विजय सब गुंडों को मार देते हैं और अपनी माँ के सामने दुर्जन सिंह का कत्ल कर देते हैं। करन अपनी प्रेमिका बिंदिया (ममता कुलकर्णी) और अर्जुन सोनिया से विवाह कर लेते हैं।
वेद राही

वेद राही (जन्म १९३३) हिन्दी और डोगरी के साहित्यकार तथा फिल्म निर्देशक हैं, जिन्होंने स्वतंत्रता सेनानी और क्रांतिकारी विनायक दामोदर सावरकर के जीवन पर आधारित फिल्म वीर-सावरकर बनाई। वेद राही ने दूरदर्शन धारावाहिक गुल गुलशन गुलफाम का भी निर्देशन किया।
वेद राही का जन्म 22 मई 1933 को जम्मू कश्मीर में हुआ था। इनके पिता का नाम लाला मुल्कराज सराफ था जो जम्मू से “रणबीर” नाम का समाचार-पत्र निकलते थे। राही जी को बचपन से ही लिखने का शौक था। उन्होंने पहले उर्दू में लिखना आरम्भ किया और फिर हिंदी और डोगरी भाषा में भी लिखने लगे। उनकी अब तक की कुछ मशहूर कहानियां है - काले हत्थे (1958), आले (1982), क्रॉस फायरिंग। उनके प्रमुख उपन्यासों में झाड़ू बेदी ते पत्तन (1960) , परेड (1982), टूटी हुई डोर (1980) , गर्म जून आदि। 
वेद राही ने फिल्मी संसार में कदम रामानंद सागर के कारण रखा जिनके साथ जुड़ रहकर उन्होंने लगभग 25  हिंदी फिल्मों के लिए कहानिया, डायलॉग और स्क्रीन राइटिंग की। इन्होने कई फिल्में की जैसे वीर सावरकर (1982), बेज़ुबान (1976), चरस (1975), संन्यासी  (1972),  बे-ईमान (1972), मोम की गुड़िया (1971), आप आये बहार आई (1971 ), पराया धन (1970 ), पवित्र पापी (1966 ), 'यह रात फिर न आएगी' आदि। इसके अलावा उन्होंने 9 फिल्मे और सीरियल का निर्देशन किया एहसास (टीवी सीरीज ) (1994 ), रिश्ते (टीवी सीरीज) (1987 ), ज़िन्दगी (टीवी सीरीज)(1987), गुल गुलशन गुलफाम (टीवी सीरीज) (1984), नादानियाँ (1980), काली घटा (1973), प्रेम पर्वत (1972), दरार आदि। इसके अलावा इन्होने काली घटा नामक फिल्म निर्मित भी की।
सफ़ेद बौना

खगोलशास्त्र में सफ़ेद बौना या व्हाइट ड्वार्फ़ एक छोटे तारे को बोला जाता है जो "अपकृष्ट इलेक्ट्रॉन पदार्थ" का बना हो। "अपकृष्ट इलेक्ट्रॉन पदार्थ" या "ऍलॅक्ट्रॉन डिजॅनरेट मैटर" में इलेक्ट्रॉन अपने परमाणुओं से अलग होकर एक गैस की तरह फैल जाते हैं और नाभिक (न्युक्लिअस, परमाणुओं के घना केंद्रीय हिस्से) उसमें तैरते हैं। सफ़ेद बौने बहुत घने होते हैं - वे पृथ्वी के जितने छोटे आकार में सूरज के जितना द्रव्यमान (मास) रख सकते हैं।
माना जाता है के जिन तारों में इतना द्रव्यमान नहीं होता के वे आगे चलकर अपना इंधन ख़त्म हो जाने पर न्यूट्रॉन तारा बन सकें, वे सारे सफ़ेद बौने बन जाते हैं। इस नज़रिए से आकाशगंगा (हमारी गैलेक्सी) के ९७% तारों के भाग्य में सफ़ेद बौना बन जाना ही लिखा है। सफ़ेद बौनों की रौशनी बड़ी मध्यम होती है। वक़्त के साथ-साथ सफ़ेद बौने ठन्डे पड़ते जाते हैं और वैज्ञानिकों की सोच है के अरबों साल में अंत में जाकर वे बिना किसी रौशनी और गरमी वाले काले बौने बन जाते हैं। क्योंकि हमारा ब्रह्माण्ड केवल १३.७ अरब साल पुराना है इसलिए अभी इतना समय ही नहीं गुज़रा के कोई भी सफ़ेद बौना पूरी तरह ठंडा पड़कर काला बौना बन सके। इस वजह से आज तक खगोलशास्त्रियों को कभी भी कोई काला बौना नहीं मिला है।
मारा नदी

मारा नदी अफ्रीका महाद्वीप की कीनिया और तंज़ानिया की एक प्रमुख नदी हैं।

उदगम

यह कीनिया के पठारों से निकलती है।

नदी की लम्बाई (किलोमीटर मे)

395 किमी

अपवाह तन्त्र

इसका बेसिन क्षेत्र 13504 वर्ग किमी है। यह सेरेंजेटी मसाई मारा राष्ट्रीय पार्क से होकर बहती है। यह जगह ज़ेबरा ,वाइल्ड बीस्ट के सालाना प्रवास के लिए प्रसिद्ध है।
ऑक्सो-ऐनायन

ऑक्सी-ऋणायन या ऑक्सी-ऐनायन (oxyanion) या ऑक्सो-ऐनायन (oxoanion) ऐसे आयन को कहते हैं जो ऑक्सीजन तत्व पर आधारित हो। यह आम तौर पर ऋणात्मक (निगेटिव) विद्युत आवेश (चार्ज) रखता है इसलिए यह एक ऋणायन (anion, ऐनायन) कहलाता है। इन आयनों का रासायनिक सूत्र AₓOyᶻ⁻ के रूप का होता है, जहाँ O तो ऑक्सीजन है और A कोई अन्य तत्व है। ऑक्सी-ऋणायन की कई मिसालें हैं, जैसे कि सल्फेट (SO₄²⁻), नाइट्रेट (NO₃⁻) और कार्बोनेट (CO₃²⁻)।
लाला लाजपत राय मेमोरियल मेडिकल कॉलेज

लाला लाजपत राय मेमोरियल मेडिकल कॉलेज या एलएलआरएमसी या एलएलआर मेडिकल कॉलेज, उत्तर प्रदेश के मेरठ जिले में स्थित मेडिकल कॉलेज है।
यह मेडिकल कॉलेज मेरठ विश्वविद्याल द्वारा मान्यता प्राप्त है और इसकी स्थापना १९६६ में हुई थी।
शीतयुद्ध

शीत युद्ध के विकास का तीसरा चरण

1962 में क्यूबा संकट के बाद शीत युद्ध के वातावरण में कुछ नरमी आई और दोनों गुटों के मध्य व्याप्त तनाव की भावना सौहार्दपूर्ण व मित्रता की भावना में बदलने के आसार दिखाई देने लग गए। इससे दोनों देशों के मध्य मधुर सम्बन्धों की शुरुआत होने के लक्षण प्रकट होने लगे। इस नरमी या तनाव में कमी को 'दितान्त' (Détente) या 'तनावशैथिल्य' की संज्ञा दी जाती है।
दितान्त ने शीतयुद्ध से उत्पन्न पुराने अंतरराष्ट्रीय सम्बन्धों का परिदृश्य बदलने लगा और विश्व में शांतिपूर्ण वातावरण का जन्म हुआ। इससे संयुक्त राष्ट्र संघ की भूमिका में भी वृद्धि हुई और परमाणु युद्ध के आतंक से छुटकारा मिला।
गांधी स्मारक निधि

गाँधी स्मारक निधि भारत सरकार द्वारा संचालित एक न्यास जो महात्मा गांधी के जीवन और कार्यों की स्मृति को बनाये रखने के उद्देश्य से कार्य करता है।
हुनक्का

हुनक्का यहूदी धर्म में विश्वास करने वाले लोगों का एक प्रमुख त्योहार है।
चेंगदू

चेंगदू (चीनी: 成都, अंग्रेजी: Chengdu दक्षिण-पश्चिमी चीन के सिचुआन प्रान्त की राजधानी है। इसमें १,४०,४७,६२५ लोग रहते हैं (२०१० जनगणना के अनुसार)। यह शहर आर्थिक, यातायात और उद्योग की दृष्टि से पश्चिमी चीन के सब में महत्वपूर्ण नगरों में से है। सन् २००७ में चीन में निवेश पर किए गए एक अध्ययन में चेंगदू निवेश के लिए १० सब से अच्छे शहरों में से एक था। चीनी अख़बार 'चाइना डेली' के अनुसार चेंगदू रहने के लिए चीन का चौथा सब से अच्छा नगर है। प्राचीनकाल में चेंगदू चीन का हिस्सा नहीं बल्कि संभवतः एक 'सानशिंगदुई' नामक कांस्य युग संस्कृति का केंद्र था। इसपर चीन के चिन राजवंश ने ३१६ ईसापूर्व में क़ब्ज़ा कर के अपने साम्राज्य का भाग बनाया। चेंगदू अपने चायख़ानों के लिए प्रसिद्ध है और एक कहावत है कि 'सिचुआन के चायख़ाने दुनिया में सब से अच्छे हैं और चेंगदू के चायख़ाने सिचुआन में सबसे अच्छे हैं'।
गरम दल

गरम दल भारतीय राष्ट्रीय काँग्रेस के अन्दर ही सदस्यों के मतभेद के कारण उपजा एक धड़ा था जिसके नेता लाला लाजपत राय, बाल गंगाधर तिलक और विपिनचंद्र पाल थे। बंगाल विभाजन के बाद काँग्रेस के नरम दल के लोगों के साथ इस दल के स्पष्ट विरोध सामने आये।स्वदेशी आंदोलन की शुरूआत बंगाल विभाजन के परिणामस्वरूप (1905ई) हुई जिसमें ब्रिटिश वस्तुओं का बहिष्कार किया गया और स्वदेशी उत्पादन को प्रोत्साहित किया गया। गरम दल (उग्रवाद) के नेता अरविंद घोष, लोकमान्य बाल गंगाधर तिलक, विपिन चंद्र पाल तथा लाल लाजपत राय स्वदेशी आंदोलन को पूरे देश में लागू करना चाहतें थे जबकि नरमपंथ सिर्फ इसे बंगाल तक सीमित रखना चाहतें थे। मतभेद बढ़तें गये तथा 1907 के कांग्रेस के सूरत अधिवेशन में कांग्रेस ’नरमदल’ व गरमदल’ में विभाजित हो गई। गरम दल वाले वन्देमातरम्  को राष्ट्र गान बनाना चाहते थे जबकि नरम दल वाले जन गण मन के समर्थक थे।
नसीब (1981 फ़िल्म)

संक्षेप

भाग्य और किस्मत की कहानी, नसीब लॉटरी टिकट से शुरू होती है। एक शराबी आदमी जो अपनी शराब का भुगतान नहीं कर सकता: वह अपना टिकट वेटर नामदेव (प्राण) को बेचने का फैसला करता है। नामदेव अपने तीन मित्रों दमू (अमजद ख़ान), रघु (कादर खान) और जग्गी (जगदीश राज) के साथ इस टिकट की खरीदारी करता है। टिकट कौन रखता है, यह निर्धारित करने के लिए वह ताश खेलते हैं। जग्गी जीत जाता है और टिकट उसके साथ रहता है। जब टिकट विजेता साबित हो जाती है, तो दमू और रघु अन्य दो पर पलट जाते हैं। जग्गी की हत्या करते हैं और नामदेव पर आरोप लगाते हैं। नामदेव भागता है, लेकिन रघु और दमू ने हस्तक्षेप किया और उसे पुल से एक नदी में फेंक दिया। नामदेव को मृत माना जाता है
हालांकि, उसे डॉन (अमरीश पुरी) द्वारा बचाया गया है और कोई भी नहीं जानता कि वह जीवित है।
बीस साल बाद, दमू और रघु ने अपनी चोरी की लॉटरी से पैसे का इस्तेमाल शानदार होटल बनाने और लाखों बनाने के लिए किया है। वो अब बहुत सफल व्यवसायी बन गए हैं। दमू ने अपने सबसे छोटे बेटे विक्की (शत्रुघ्न सिन्हा) को इंग्लैंड में स्कूल भेजने के लिए अपने पैसे का एक हिस्सा इस्तेमाल किया है। उन्होंने नामदेव के सबसे बड़े बेटे जॉनी और विक्की के सबसे अच्छे दोस्त जॉनी (अमिताभ बच्चन) को होटल में वेटर के रूप में काम पर रख लिया। संयोग से (या भाग्य से!) जॉनी और विकी एक ही सुंदर गायिका, मिस आशा (हेमा मालिनी) के साथ प्यार में पड़ जाते हैं। जूली (रीना रॉय) विक्की के बचपन की दोस्त है जो उससे साथ प्यार करती है, लेकिन वह केवल उसे एक मित्र के रूप में देखता है। जब जॉनी को यह पता चलता है, तो वो और जूली अपने स्वयं के प्यार का बलिदान करते हैं। यह सुनिश्चित करने के लिए कि विक्की और आशा एक साथ मिल जाए। इसी समय, जॉनी का छोटा भाई सनी (ऋषि कपूर) आशा की छोटी बहन किम (किम) को पसंद करने लगा। किम और आशा जग्गी की बेटी होती हैं जिसे माना जाता है कि नामदेव ने हत्या की है। नामदेव जल्द ही लौटता है और दमू और रघु से उसे उसके बेटों जॉनी और सनी से अलग करने का बदला लेने की योजना बनाता है। इन सभी पात्रों के जीवन में हस्तक्षेप हो जाता है और प्यार, दोस्ती, बलिदान, धोखे, बदला और सब से ऊपर, भाग्य के बारे में एक मज़ेदार कहानी होती है।
जोधा सिंह अटैया

देश की आजादी के लिए हजारों आजादी के मतवालों ने जान कुर्बान की थी। इन्हीं में से थे शहर से 50 किमी दूर स्थित खजुआ ब्लॉक के रसूलपुर गांव निवासी जोधा सिंह अटैया। उन्होंने महज 20 साल की उम्र में अंग्रेजों के खिलाफ हथियार उठाया और एक गैंग बनाकर गेरों को चुन-चुन कर मारा।  जोधा सिंह पहले क्रांतिकारी थे, जो तात्या टोपे के सिखाए गुरिल्ला युद्ध के जरिए अंग्रेजों के नाक में दम कर रखा था। रसूलपुर (पधारा) निवासी सुखराम सिंह जो जोधा सिंह के परिवार से हैं ने बताया कि ताया को मौत से डर नहीं लगता था। वह अक्सर कहा करते थे कि जोधा गुलामी में पैदा तो जरूर हुआ है, लेकिन आजादी के बाद ही मरेगा। जोधा सिंह ने 9 दिसंबर 1857 को अंग्रेज सरकार की तहसील जहानाबाद को अपने 51 साथियों के साथ घेर लिया।  मुठभेड़ के दौरान अंग्रेजों के दो दर्जन पुलिसवाले मारे गए।जोधा सिंह ने इस दौरान तहसीलदार को बंधक बना लिया और पूरा खजाना लूट लिया। इतना ही नहीं जोधा सिंह तहसीलदार का अपहरण कर ले गए और फिरौती के तौर पर अंग्रेजों से पूरी तहसील के किसानों की लगान माफ करवाई थी।
न्यायिक खगोल विज्ञान

फोरेंसिक खगोल विज्ञान खगोल विज्ञान के उपयोग, आकाशीय पिंडों के वैज्ञानिक अध्ययन, पिछले आकाशीय नक्षत्रों का निर्धारण करने के लिए है। यह न्यायालयिक विज्ञान के क्षेत्र में इस्तेमाल किया जाता है जैसे की ऐतिहासिक समस्याय कला के इतिहास में अधिक आम तौर पर मुद्दों को हल करने और विशेष रूप से।

इतिहास

विस्तार करने पर, विशेषण "न्यायालयिक" अतीत की घटनाओं के किसी भी विस्तृत विश्लेषण के लिए इस्तेमाल किया जाता है, कि क्या कानूनी प्रश्नों से संबंधित है या नहीं, और इतना अधिक आम तौर पर अतीत आकाशीय नक्षत्रों के निर्धारण अब तेजी से "फोरेंसिक खगोल विज्ञान" के रूप में जाना जाता है। खगोल विज्ञान के तरीके कभी कभी जगह और कला, या घटना है, कि यह प्रेरित की एक विशेष कार्य के निर्माण के समय को निर्धारित करने के लिए उपयोगी होते हैं।
इस तरह के तरीकों उदाहरण के लिए चंद्रमा बढ़ती साथ तारीख विन्सेंट वान गाग की पेंटिंग शाम लैंडस्केप करने के लिए इस्तेमाल किया गया है।

आवेदन

खगोलीय ज्ञान कुछ कानूनी प्रश्नों को हल करने में मदद कर सकता हैं। दिन हो या रात के कुछ समय में आकाश में सूर्य या चंद्रमा के स्थान के बारे में सवाल कानूनी रूप से प्रासंगिक हो सकता है, तारिक जिस दिन यह तस्वीर बनाई गई होगी।
१२०९ ईसा पूर्व

१२०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चटनी संगीत

चटनी संगीत भारत और पश्चिम के संगीत का मिश्रण है जो केरिबियन में बहुत प्रचलित है। सुन्दर पोपो (१९४३-१९५०) ट्रिनिडाड के चटनी संगीत के प्रणेता थे।
१४५९ ईसा पूर्व

१४५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।